ΓΡΑΠΤΗ ΕΡΩΤΗΣΗ E-0233/01

υποβολή: Cristina Garca-Orcoyen Tormo (PPE-DE) προς την Επιτροπή

(7 Φεβρουαρίου 2001)

Θέμα: Σύνδρομο της τουριστικής θέσεως

Στα μέσα επικοινωνίας συχνά αναφέρονται περιπτώσεις του λεγόμενου συνδρόμου της τουριστικής θέσεως. Φαίνεται όμως ότι οι περιπτώσεις θανάτου που συνδέονται με το σύνδρομο της τουριστικής θέσεως είναι πολύ περισσότερες από αυτές που βλέπουν το φως της δημοσιότητος.

Το εν λόγω σύνδρομο συνίσταται στον σχηματισμό θρόμβων στα πόδια ή τα ισχία κατά τις πτήσεις διάρκειας μεγαλύτερης των δύο ωρών. Οι θρόμβοι αυτοί, λόγω της ακινησίας των επιβατών, μπορούν να φθάσουν στον εγκέφαλο και να προκαλέσουν τον θάνατο.

Λόγω της ιδιαίτερης σημασίας του θέματος και της δυνατότητας να εφαρμοσθούν προληπτικά μέτρα για την ελάττωση του κινδύνου, Προβλέπει η Επιτροπή να αναλάβει κάποια πρωτοβουλία για την εφαρμογή από τις ευρωπαϊκές αεροπορικές εταιρείες προληπτικών μέτρων ώστε να μειωθεί ο κίνδυνος για τηνγεία των επιβατών που δημιουργεί το εν λόγω σύνδρομο της τουριστικής θέσεως;

Κοινή απάντηση του κ. de Palacio εξ ονόματος της Επιτροπής στις γραπτές ερωτήσεις E-0151/01, E-0155/01, E-0191/01, E-0233/01, E-0349/01 και P-0353/01

(15 Μαρτίου 2001)

Η Επιτροπή γνωρίζει τις πρόσφατες εκθέσεις και εξελίξεις στον τομέα της βαθειάς φλεβικής θρόμβωσης (DVT) και τις επικρατούσες στις καμπίνες των αεροσκαφών συνθήκες, λαμβάνει δε σοβαράπόψη τις εκφρασθείσες ανησυχίες των επιβατών. Η Επιτροπή εξέτασε διάφορες εκθέσεις, ειδικότερα δε αυτήν της Select Committee on Science and Technology της Βουλής των Λόρδων.

Μετά από μια προκαταρκτική αξιολόγηση, η Επιτροπή δεν βρήκε ουσιαστική βάση σε έντονα διατυπωθέντα παράπονα σχετικά με τους κινδύνους τηςγείας κατά τη διάρκεια των αεροπορικών πτήσεων. Ωστόσο, παίρνει πολύ σοβαράπόψη τους κινδύνους για την ανθρώπινηγεία, ειδικότερα αυτούς της DVT, και κατά μείζονα λόγο αφού τα διατιθέμενα στοιχεία είναι περιορισμένα σε σχέση με τη συχνότητα των εκφραζομένων παραπόνων.

Κατά συνέπεια, ως πρώτο μέτρο, η Επιτροπή διαβιβάζει επιστολή στους προέδρους της Ένωσης Ευρωπαϊκών Αερομεταφορέων, την European Regions Airlines Association και την International Air Carrier Association, ζητώντας από τα μέλη τους να λάβουν τα δέοντα προφυλακτικά μέτρα στο θέμα της DVT. Στην επιστολή αυτή, ζητείται από τις αεροπορικές εταιρείες να ενεργήσουν γρήγορα ώστε να ελαχιστοποιηθούν οι κίνδυνοι, με την ενημέρωση των επιβατών κατά την κράτηση ή την παραγγελία των εισιτηρίων τους, σχετικά με τους κινδύνους, τους παράγοντες που προδιαθέτουν σε αυτήν και τα προληπτικά μέτρα που πρέπει να λαμβάνουν πριν από μεγάλης διάρκειας πτήσεις και μόλις επιβιβαστούν στο αεροσκάφος, παρέχουν οδηγίες για το τί χρειάζεται ώστε να ελαχιστοποιείται ο κίνδυνος θρομβώσεων.

Ορισμένες αεροπορικές εταιρείες εγκαινίασαν ήδη, με δική τους πρωτοβουλία, την παροχή προειδοποιήσεων πριν από την επιβίβαση και/ή συμβουλών κατά την πτήση (εγχειρίδια, βίντεο, φυλλάδια πτήσεων), στις οποίες παρουσιάζονται οι συνιστώμενες σχετικά ασκήσεις που συνιστώνται και η ορθή συμπεριφορά που πρέπει ναιοθετείται, κ.λπ.).

Το επόμενο βήμα είναι να ληφθούν σχετικές αξιολογήσεις των κινδύνων για τηνγεία. Η Επιτροπή θα συγκροτήσει, το συντομότερο, ομάδες εμπειρογνωμόνων, σχετικά με τους κινδύνους των θρομβώσεων και με άλλα θέματα ποιότητας της ατμόσφαιρας και των συνθηκών παραμονής στην καμπίνα του αεροσκάφους. Οι εν λόγω ομάδες εργασίας θα εξετάσουν τα πορίσματα διεξαγομένων ερευνών και θα εκπονήσουν έκθεση σχετικά με τους κινδύνους για τηνγεία, την ανάγκη περαιτέρω ερευνητικών προσπαθειών και τα μέτρα που πρέπει να λάβουν οι διάφοροι παράγοντες οι εμπλεκόμενοι στο ζήτημα.